Grace Nichols

Grace Nichols (født 1950 i Georgetown, Guyana) er en britisk-guyansk lyriker og barnebokforfatter, bosatt i England siden 1977 sammen med kollega og ektefelle John Agard. Hun mottok Commonwealth Poetry Prize for debutsamlingen I is a Long-Memoried Woman (1983).

 Liv 
Hun har afro-guyansk bakgrunn med lærerforeldre og utdannelse fra University of Guyana; og kan i sitt forfatterskap veksle mellom formell engelsk og karibisk kreol-engelsk.Biografi hos guyanesegirlsrock.comJulia Eccleshare. Beatrix Potter to Harry Potter, portraits of children’s writers. National Portrait gallery, 2002. ISBN 1-85514-342-9 I Guyana arbeidet hun som lærer og journalist. I England har hun blant annet vært «poet-in-residence» hos Tate Gallery.

 Bøker  
Opplevelser i barndommen, når familien flyttet fra landsbygda til byen, er grunnlaget for hennes første og eneste roman, Whole of a Morning Sky (1986); boka gir også inntrykk av et Guyana på vei mot uavhengighet fra det britiske imperiet.

De første bøkene hun utga var barnebøkene Trust You, Wriggly (1981) og Baby Fish and Other Stories from Village to Rain Forest (1983), begge er novellesamlinger. Både voksen- og barnelyrikken er preget av Karibia og dets kultur og historie.Forfatterportrett hos poetryarchive.org Debutsamlingen for voksne – I is a Long-Memoried Woman (1983) – er en skildring i første person av en slavekvinnes erfaringer.Forfatterportrett  hos britishcouncil.org Boka er dramatisert for radio og filmet i 1990.Forfatterportrett hos curtisbrown.co.ukwmm.com

Ved siden av eget forfatterskap har hun redigert antologier som The Penguin Book of Caribbean Verse (1986) og No Hickory, No Dickory, No Dock: A Collection of Caribbean Nursery Rhymes (1991), flere av dem sammen med ektefellen.  

Hun ble fellow i Royal Society of Literature i 2007.

 Referanser 

Kategori:Engelske barnebokforfattere
Kategori:Engelske lyrikere
Kategori:Personer fra Georgetown
Kategori:Fødsler i 1950